
OBRAZLOŽENJE UZ II. IZMJENE I DOPUNE FINANCIJSKOG PLANA 

DJEČJEG VRTIĆA „PČELICA“ MOLVE ZA 2025. GODINU I PROJEKCIJE ZA 2026. I 2027. GODINU

Dječji vrtić „Pčelica“ Molve, osnovan je Odlukom Općinskog vijeća Općine Molve, 30. lipnja 1994. godine. kao predškolska javna ustanova, sa svojstvom pravne osobe. Dječji vrtić "Pčelica" Molve je proračunski korisnik Općine Molve.

Djelatnost vrtića je njega, odgoj, obrazovanje, zdravstvena zaštita, prehrana i socijalna skrb djece od rane i predškolske dobi, a ostvaruju:

· Redoviti program njege, odgoja i obrazovanja, zdravstvene zaštite, prehrane i socijalne skrbi djece predškolske dobi u trajanju od 10 sati dnevno

· Program predškole koji je integriran u redoviti program predškolskog odgoja

· Program ranog učenja stranog jezika dva puta tjedno po 1 sat – ukupno 60 sati godišnje

Djelatnost dječjeg vrtića ostvaruje se prema godišnjem planu i programu rada kojim se utvrđuju programi odgojno obrazovnog rada, zdravstvene zaštite, higijene i prehrane, socijalne skrbi i drugi programi.
Dječji vrtić „Pčelica“ Molve nije u sustavu PDV-a. Odgovorna osoba dječjeg vrtića je Sanja Škurdija, ravnateljica koja zastupa ustanovu pojedinačno i samostalno te potpisuje financijske izvještaje.

Financijsko-računovodstvene i pravne  poslove za vrtić osigurava osnivač ( Općina Molve).

Proračun Općine Molve za 2025. godinu i Projekcije za 2026. i 2027. godinu Općinsko vijeće Općine Molve usvojilo je na 41. sjednici Općinskog vijeća Općine Molve održanoj 22. studenog 2024. godine. Proračunom su planirani uravnoteženi prihodi i primici sa rashodima i izdacima u svoti planiranog proračuna za 2025. godinu od 10.524.547,00 eura. Financijski plan proračunskog korisnika Dječjeg vrtića „Pčelica“ za 2025. i projekcije 2026. i 2027. godine uključene su u Proračun Općine Molve za 2025. i Projekcije 2026. i 2027.godine. Za izvršenje plana i programa rada vrtiću u 2025. godini utvrđen je iznos od 494.928,00  eura.
Prve izmjene i dopune financijskog plana Dječjeg vrtića „Pčelica“ Molve za 2025. godinu i projekcije za 2026. i 2027. godinu donijelo je Upravno vijeće vrtića na 39. sjednici održanoj 25. srpnja 2025.godine. Izmjenama i dopunama financijskog plana, financijski plan vrtić za 2025. godinu povećan je za 16.060,00 eura od čega je za 8.619,00 eura smanjen izvor financiranja na teret nadležnog proračuna, a 24.679,00 eura je dodatno osigurano kroz vlastite prihode vrtića - prihodi od sufinanciranja roditelja za smještaj djeteta u vrtiću uslijed povećanja pune ekonomske cijene boravka djece vrtića i Odluke o dopuni Odluke o mjerilima za plaćanje usluga Dječjeg vrtića „Pčelica“ Molve.Zaključak o davanju suglasnosti na prve izmjene i dopune financijskog plana Dječjeg vrtića „Pčelica“ Molve za 2025. godinu i projekcje plana za 2026. i 2027. godinu   donijelo je Općinsko vijeće Općine Molve na svojoj 5. sjednici održanoj 29. srpnja 2025. godine.
Temeljem zaprimljene knjigovodstvene dokumentacije do kraja mjeseca studenog 2025. godine,  realizacije prihoda i rashoda te očekivanih aktivnosti do kraja godine uz projekciju rashoda i prihoda do kraja 2025. godine,predloženim izmjenama i dopunama financijskog plana ( druge izmjene i dopune) Dječjeg vrtića „Pčelica“ Molve za 2025. godinu i projekcijama za 2026. i 2027. godinu sveukupni financijski plan se povećava za 67.012,00 eura i iznosi 578.000,00 eura. Izmjenama i dopunama plana za navedeni iznos povećani su  rashodi poslovanja. U rashodima poslovanja povećani su rashodi za zaposlene  za 54.040,00 eura, materijalni rashodi za 12.732,00 eura i financijski rashodi za 240,00 eura. Povećanje rashoda za zaposlene proizlazi iz projekcije izračuna otpremnina ( moguće pravo)koje bi radnici mogli ostvariti temeljem Pravilnika o radu Dječjeg vrtića „Pčelica“ Molve  s obzirom da  je na 7.sjednici općinskog vijeća Općine Molve donijeta Odluka o prestanku rada Dječjeg vrtića „Pčelica“ Molve (KLASA: 372-03/25-01/4, URBROJ: 2137/17-01-25-13 od 10. studenog 2025.godine) kojim ustanova prestaje sa svojim radom dana 1.prosinca 2025. godine. 
 Temeljem podnesenog odštetnog zahtjeva vezanog uz policu broj 554091002616, predmet oštećenja: staklo na zgradi, utvrđen je iznos od 119,63 eura naknade za imovinsku štetu. Navedeni iznos uplaćen je u korist žiroračuna vrtića u dva dijela i to 12.8.2025. godine u iznosu 51,10 eura i 29.9.2025. godine u iznosu 68,53 eura. U skladu s navedenim, iskazan je iznos prihoda s te osnove uz istovremeno iskazivanje nastalog troška iz izvora isplaćene naknade štete i oslobađanja izvora financiranja prihoda po posebnim propisima (uplata roditelja)  za iznos od 120,00 eura.
Dana 15.srpnja 2025. godine Ministartsvo znanosti, obrazovanja i mladih doznačilo je 536,00 eura na žiroračun osnivača – Općina Molve za I.ciklus provođenja predškolskog odgoja. Sredstva su proslijeđena i uplaćena na račun vrtića. S obzirom da je financijskim planom predviđeno 1.260,40 eura, a očekuje se još uplata za  dva ciklusa ( 536,00 eura x2 ciklusa =1.072,00 eura), povećana je stavka plana prihoda s te osnove za 347,60 eura. 
Na ove izmjene i dopune financijskog plana zatražiti će se suglasnost osnivača Općine Molve.
KLASA: 400-02/24-01/2                                                                                       Ravanteljica
URBROJ:2137-70-25-13                                                                              _______________
U Molvama, 12. prosinca 2025. godine                                                              Sanja Škurdija

